****

**ZÁPISNICA Z PRÍPRAVNÝCH TRHOVÝCH KONZULTÁCIÍ**

**Názov verejného obstarávateľa:** Národná banka Slovenska

**Sídlo verejného obstarávateľa:** Imricha Karvaša 1, 813 25 Bratislava

**Mená účastníkov:**

NBS:

Gonda Ivan ; Bandura Pavol ; Stanek Martin ; Debnár Ján ; Ivančík Karol ; Frindt Kornel; Figlár Juraj; Dodek Gogová Alexandra; Rybárik Marek; Kukan Tomáš; Matala Pavol; Frindt Kornel; Sovičová Elena; Germán Roland; Slabá Júlia

Uchádzač:

**Predmet / názov PTK:** Správa privilegovaných účtov

**Postup:** Prípravné trhové konzultácie (ďalej len „PTK“)

**Legislatívny rámec:** Podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Dokumenty a bližšie informácie k PTK:** <https://nbs.sk/o-narodnej-banke/verejne-obstaravanie/pripravne-trhove-konzultacie/>

**Lehota na prihlásenie k účasti na PTK:** do 16.8.2024 do 12.00 h

**Miesto uskutočnenia PTK:** Národná banka Slovenska, Imricha Karvaša 1, 813 25 Bratislava

**Dátum a čas uskutočnenia PTK:** 9.september 2024, 9:00 h

Pred začatím plánovaného postupu verejného obstarávania realizuje Národná banka Slovenska v súlade s § 25 zákona o verejnom obstarávaní prípravné trhové konzultácie. Cieľom PTK je spresnenie technických požiadaviek na služby Správy privilegovaných účtov a získanie informácií týkajúcich sa obchodných podmienok dodania služby. Tieto informácie poslúžia ako podklad pre prípravu súťažných podkladov plánovaného verejného obstarávania v tejto téme.

**PTK predchádzalo dňa 1.8.2024 zverejnenie Výzvy** na účasť na PTK (ďalej len „výzva“) s prílohami na webovom sídle NBS na adrese: <https://nbs.sk/o-narodnej-banke/verejne-obstaravanie/pripravne-trhove-konzultacie/>. Zverejnením výzvy bolo umožnené, aby sa týchto konzultácií mohlo zúčastniť široké spektrum hospodárskych subjektov, prípadne tretieho sektora.

Na úvod PTK mítingu NBS oboznámila účastníkov o plánovanom priebehu a cieľoch PTK. Takisto účastníkov PTK oboznámila o vyhotovení audio záznamu z PTK pre účely vyhotovenia zápisnice z priebehu PTK, ktorý bude po jej verifikácii následne zlikvidovaný.

Nasledovala diskusia k nasledovným bodom podľa prílohy 5 – Úvodné témy na diskusiu.

1. **Považujete opis predmetu zákazky (ďalej ako OPZ), ktorý poskytol verejný obstarávateľ, za jasný, určitý a zrozumiteľný z pohľadu jednoznačného definovania predmetu zákazky? Ak nie, prosím, uveďte dôvody a konkrétne návrhy na doplnenie OPZ.**

Stanovisko k bodu:

Uchádzač hodnotí OPZ ako detailne vypracovaný dokument, neidentifikoval návrhy na doplnenie.

1. **Sú nastavené podmienky účasti v oblasti referencií primerané vo vzťahu k predmetu zákazky? Ak nie, uveďte dôvody a návrhy konkrétnych úprav.**

Stanovisko k bodu:

Požiadavka na dve referencie v minimálne hodnote projektu 200.000 Eur bez DPH je v rámci segmentu nástrojov na Správu privilegovaných účtov v kontexte trhu SR pomerne vysoká suma. Dimenzovanie týchto nástrojov sa obvykle odvíja od počtu administrátorských účtov, súčasne nadviazaných spojení a doby retencie dát a nahrávok. Túto podmienku bude preto pomerne náročné splniť.

Uchádzač navrhuje zmeniť počet požadovaných referencií v tejto hodnote projektu na jednu hlavnú referenciu vo výške min. 200.000 Eur a ďalšie referencie kumulatívne do výšky min. 300.000 Eur.

Pre adresnejší výber dodávateľa navrhujeme pridať špecifikáciu skúseností kľúčových expertov, certifikáty výrobcu, ktoré by boli hodnotené bodovým systémom. Celkový sumár získaných bodov za kvalitu expertov by bol ako ďalšie kritérium výberu spolu s cenou.

1. **Sú zrozumiteľné všetky požiadavky verejného obstarávateľa? Ak nie, ktorá konkrétna požiadavka verejného obstarávateľa nie je pre Vás dostatočne zrozumiteľná a z akého dôvodu? Ako ju navrhujete upraviť aby bola zrozumiteľná?**

Stanovisko k bodu:

Požiadavky sú zrozumiteľné. Diskusia sa zamerala na požiadavku na definovanie procesov, otázkou či je očakávané od dodávateľa aj definovanie týchto procesov. NBS očakáva od dodávateľa dodanie dokumentov v zmysle zoznamu v OPZ. NBS si následne zabezpečí transponovanie relevantných informácií do interných smerníc vo vlastnej réžii.

Pre účely poznania rozsahu by bolo vhodné spresniť počty smerníc, ktoré budú ovplyvnené realizáciou projektu.

1. **Plánovaná lehota na predloženie ponuky bude 30 kalendárnych dní. Je uvedená lehota pre Vás dostatočne dlhá? Ak nie je, uveďte nám prosím dôvod na predĺženie plánovanej lehoty na predkladanie ponúk, a čas, o aký ju navrhujete predĺžiť.**

Stanovisko k bodu:

Uchádzač hodnotí lehotu ako postačujúcu.

1. **S prihliadnutím na obsah projektu a rozsah dodávaných prác aký odhadujete časový rámec realizačnej fázy projektu a aké projektové etapy a platobné míľniky navrhujete?**

Stanovisko k bodu:

Indikatívny odhad doby realizácie je 3 mesiace plus lehoty na schvaľovanie projektových výstupov v jednotlivých realizačných etapách.

Uchádzač upozornil na potrebu zabezpečenia licencií pred začiatkom implementačnej etapy.

1. **Viete nám poskytnúť informácie o podobných implementáciách dokončených v posledných 5 rokoch? O aké konkrétne projekty sa jedná?**

Stanovisko k bodu:

Uchádzač sa vyjadril k téme v dotazníku.

1. **Aké sú podľa Vás závažné riziká spojené s implementáciou a realizáciou projektu?**

Stanovisko k bodu:

Uchádzač neeviduje závažné riziká spojené s implementáciou.

Ostatné potenciálne riziká, ktoré boli komunikované spadajú do kategórie zdĺhavá komunikácia s tretími stranami (ext. Dodávateľmi zákazníka) a nedostatočná súčinnosť zo strany zákazníka.

1. **S akými najčastejšími prekážkami ste sa doteraz pri realizácii porovnateľného predmetu zákazky stretli a ako ste sa s nimi vysporiadali?**

Stanovisko k bodu:

Uchádzač identifikoval nasledovné potenciálne prekážky:

* Počiatočná nechuť používateľov (administrátorov) používať produkt – možné eliminovať adresnými a efektívnymi školeniami.
* Náročnosť z pohľadu komunikácie a čakania na väčšie množstvo dodávateľov a nutnosť z ich strany aj občas niečo otestovať, pripadne sa inak podieľať na riešení výziev vyplývajúcich z nasadenia tohto systému.
* Zabezpečiť, aby do systému boli pridané naozaj všetky privilegované účty- podrobnou analýzou pomocou nástrojov na skenovanie privilegovaných účtov, a aktívnou spoluprácou a komunikáciou s IT oddelením zákazníka.

1. **Ako je štruktúrovaný Váš licenčný model a aké parametre používa pre stanovenie ceny? Prosím uveďte životný cyklus licencií, najmä čo sa udeje po skončení zmluvy s HW, SW, licenciami a pod.?**

Stanovisko k bodu:

Uchádzač sa vyjadril k téme v dotazníku.

1. **Pre potreby stanovenia predbežnej hodnoty zákazky (ďalej ako PHZ) prosíme o dodanie cenovej kalkulácie v xls formáte ako prílohu odpovede. Cenová kalkulácia by mala byť štruktúrovaná, teda aj s rozpadom ceny na jednotlivé tovary a služby a pokryť celý predmet OPZ.**

Stanovisko k bodu:

Uchádzač sa vyjadril k téme v dotazníku

1. **Ktoré bezpečnostné štandardy sú vašimi produktami podporované?**

Stanovisko k bodu:

Uchádzač sa vyjadril k téme v dotazníku.

1. **Aké sú možnosti škálovateľnosti vášho produktu (zvyšovanie/znižovanie počtu účtov / zariadení, a pod.)?**

Stanovisko k bodu:

Uchádzač sa vyjadril k téme v dotazníku.

1. **Po oboznámení sa s predloženou dokumentáciou máte záujem sa zúčastniť plánovanej súťaže o implementáciu predmetu zákazky?**

Stanovisko k bodu:

Uchádzač má záujem zúčastniť sa plánovanej súťaže.

1. **Identifikovali ste vo zverejnených dokumentoch v rámci PTK nejakú skutočnosť, na ktorú by ste sa chceli verejného obstarávateľa spýtať, resp. ktorá Vám je nejasná, alebo nezrozumiteľná?**

Stanovisko k bodu:

Uchádzač neidentifikoval takéto skutočnosti.

Na záver PTK bola zopakovaná informácia, že sa od účastníka PTK očakáva verifikácia zápisnice a v lehote jedného týždňa vyplnenie dotazníka. Po ukončení PTK verejný obstarávateľ zverejní zápisnice z priebehov PTK na svojom webovom sídle na adrese <https://nbs.sk/o-narodnej-banke/verejne-obstaravanie/pripravne-trhove-konzultacie>.